እዘን ብትካል ቬሎክፕተር ዝህነፃ ዘለዋ ታክሲ ሰማይ ብሓንሳብ 2 ሰባት ናይ ምስፋር ዓቅሚ ዘለወንን ብዘይ ዘዋሪ ማለት እውን ብኮምፒተር ተሓጊዘን ዓማዊለን ኣብ ዝደልይዎ ከብፅሓ ዝኽእላ ዓይነት ሰብ ኣልቦ ነፈርቲ እየን። ኣብ ሓደ ሰዓት 100 ኪሎ ሜትሮ ናይ ምጉዓዝ ዓቅሚ ከምዘለወን ዝተገለፀ እዘን ታክሲ ሰማይ ኣብ ዱባይ ዘሎ ምጭንናቕ መካይን ብኽፋል ክንኪ'ዩ ተባሂሉ ተተስፊሉ'ሎ። ምንጪ ስእሊ, DANIELFORTMANN.COM መግለጺ ስእሊ, ታክሲ ሰማይ 2 ሰባት ናይ ምስፋር ዓቕሚ ኣለዋ ዱባይ ካብዚ ብተዋሳኺ ሓደ ሰብ ጥራሕ ዘጎዓዕዛ ታክሲ ሰማይ ሄሊኮፕተር ንምዕዳግ ዘኽእላ ስምምዕ ንምፍፃም'ውን ምስ ሓደ ኩባንያ ቻይና ኣብ ከይዲ ዝርርብ ከምእትርከብ ተሓቢሩ'ሎ። ቬሎኮፕተር ኩባንያ ጀርመን 2 ሰባት፤ ኩባንያ ቻይና ኢሃንግ 1 ሰብ ከምኡ እውን ኩባንያ ሲቲ ኤርባስ ክሳብ 6 ሰባት ናይ ምስፋር ዓቅሚ ዘለወን ታክሲ ሰማይ ኣብ ምስራሕ ዝርከቡ ኩባንያታት ዓለም ኮይኖም ውፅኢት ስራሕቶም ሙሉእ ብሙሉእ ብኤሌትርክ ከመዝሰርሓ ኣፍሊጦም ኣለዉ። እዚ ድማ ኣብ ምርግጋፅ ሓምለዋይ ኩነታት ኣየር ልዑል እጃም ከምዝህልዎ ተሓቢሩ። ምንጪ ስእሊ, Getty Images መግለጺ ስእሊ, ዱባይ ብትራፊክ ምጭንናቕ ኣብ ቅድሚት ትስራዕ ዋጋ ታክሲ ሰማይ ክንደይ ይኸውን ኢልኩም ዶ ተጨኒቅኩም?
